1. **Opatrenia školy kvôli prevencii nákazy COVID-19**

1.Pri ceste do školy sprevádzajúce osoby a deti sa riadia opatreniami RÚVZ, vo vnútorných priestoroch sa nepohybujú. Budeme minimalizovať zhromaždenie pred ZŠ.

2.Zabezpečíme ranný zdravotný filter, meranie teploty, dezinfekciu rúk všetkých osôb pri vstupe do budovy školy.

3.Zákonný zástupca predkladá pri prvom nástupe do ZŠ a po prerušení dochádzky v trvaní viac ako 3 dni písomné vyhlásenie.

4.Žiak si po príchode do skrinky odloží rezervné rúško a umyje ruky bežným spôsobom. Žiak nosí rúško všade vo vnútorných priestoroch, okrem svojej skupiny v interných a externých priestoroch školy.

5.Ped. zamestnanci majú odporúčané nosenie rúška vo výchovno-vzdelávacom procese, nepedagogickí zamestnanci nosia rúško vo vnútorných priestoroch školy.

6.V miestnosti, kde sa združuje skupina, bude zabezpečené časté a intenzívne vetranie.

7.Odporúčanie podľa podmienok ZŠ je väčšiu časť dňa tráviť von v externom prostredí sa budú vykonávať aj telesno-výchovné aktivity.

8.Budeme upozorňovať na dodržiavanie hygienických pravidiel pri kašľaní a kýchaní.

9.Presuny žiakov, pohyb v skupinách po chodbách, návštevu toaliet , spoločných priestorov budeme organizovať s minimalizovaním kontaktov medzi skupinami a zamestnancami školy.

10.Skupiny žiakov sa budú vonku v intervaloch striedať, resp. budú mať oddelený priestor.

11.Rukavice pre bežné činnosti nie sú nutné, potrebné sú len pri príprave jedla, likvidácii odpadov a dezinfekcie.